Astana
51°08′03″N 71°25′58″E﻿ / ﻿51.13417°N 71.43278°E﻿ / 51.13417; 71.43278 Astana (kazaški: Астана), ranije Nur-Sultan (prije toga i Akmola), jest glavni grad Kazahstana. Osnovana je 1824. kao Akmolinsk. Od 1961. do 1992. zvala se Celinograd. Dana 10. decembra 1997, pod imenom Akmola, postaje glavni grad države umjesto Almatija. Godinu kasnije dobija novo ime – Astana, a 2019. parlament je izglasao novo ime grada po bivšem predsjedniku Nursultan Nazarbajevu, "ocu nacije". Godine 2022. vraćeno je ime Astana. Razlozi za premještanje prijestonice u Astanu bili su opasnost od zemljotresa u Almatiju, centralni položaj grada u državi i težnja vlasti da se oslobodi utjecaja tradicionalnih klanova. Osim toga, Astana nudi bolje uvjete za ekonomski razvoj. Grad je političko, administrativno, poslovno, trgovačko, finansijsko, turističko, kulturno i prometno - logističko središte zemlje.